Pretoria FM is 25 jaar jonk | Maroela Media
Willie Spies is die besturende direkteur van Pretoria FM. Foto: Reint Dykema.
Pretoria FM het Sondagaand 16 September 'n kwarteeu se uitsaaidiens met groot dankbaarheid en vreugde in die Senotaaf-saal van die Voortrekkermonument gevier.
Hierdie vieringe was 'n geleentheid aan luisteraars, personeel en medewerkers om opnuut te besin oor die rol wat die radiostasie in sy gemeenskap en op ander platforms speel.
Dit het vereis dat 'n opname gemaak word van die omgewing, die wêreld waarin Pretoria FM-diens lewer.
As media-instrument neem Pretoria FM kennis van die kenmerke en invloed van die wêreld waarin ons hoop, glo en leef in Afrikaans.
Van daardie kenmerke is die deelname van luisteraars aan programme en met sosiale platforms ter hand is interaksie op globale skaal en die deel van gebeure 'n breukdeel van 'n sekonde ver.
Inligting, nuus, gebeure is nie net onmiddellik en skielik nie, maar orals toeganklik. Dit word kruis en dwars oor die aardbol en dikwels gelyktydig gedeel.
Terwyl berigte oor plaasmoorde die wêreld ingestuur word, is daar gelyktydig 'n veldtog om berigte hieroor te diskrediteer, ander beelde van die werklikheid te skep en dit word deel van 'n stroom van miljoene berigte wat gelyktydig plaasvind en 'n oorbelading van inligting veroorsaak.
Die effek hiervan het die mediumkenner, Marschall McLuhan, uitgewys:
Enersyds lei die onmiddellike en gelyktydige beriggewing na 'n ongenuanseerde wêreld. 'n Wêreld ontdaan van nuanses en sonder 'n oorkoepelende en samebindende verhaal. 'n Wêreld waar almal elke ander mens beïnvloed en waar die onmiddellikheid van inligting lei tot 'n gefragmenteerde lewe en ongetoetste oordeel.
Dit is die gefragmenteerde lewe wat tot die verlies aan identiteit bydra, want identiteit is, na die oordeel van die huidige tydsgees, 'n oorblyfsel van 'n vergane era.
Andersyds lei die oorbelading van inligting, die onmiddellikheid en gefragmenteerdheid daarvan na verskillende hanteringsmeganismes, waarvan een die skep van ikone is.
Ikone as persoonlikhede of instansies aan wie 'n bepaalde gesag toegeken word en wat vertroue (verdiend of onverdiend) wek en wie se oordeel aangehang word.
Hierdie instansies, instellings en mense is deel van die daaglikse lewensritme. Dit is hulle wat kan help met die sif van die kaf en die koring, wat 'n spieël is waardeur die wêreld gekaats word.
Ikone is die instrumente wat 'n komplekse en onbekende wêreld vereenvoudig en verstaanbaar kan maak – of kan vertroebel.
In 'n komplekse en onbekende wêreld reik Pretoria FM graag en steeds die hand na sy luisteraarsgemeenskap met die uitnodiging om mee te werk aan ons voortbestaan.
'n Voortbestaan gebou op die volgende bestaansredes:
Om tot eer van God te bestaan;
om ons mense te inspireer om ons roeping en kultuuropdrag uit te leef;
om gesonde gesinswaardes te bevorder en 'n lewenskragtige Afrikaanse uitsaaimedium te wees;
om met goeie nuusdekking en ooggetuieverslae ons luisteraars se beste bron te wees;
Afrikaanse musiek, musikante, letterkunde en 'n leeskultuur te bevorder;
om aan Afrikaners as kultuur- en taalgemeenskap 'n luistertuiste te bied;
om politieke korrektheid te vermy, maar eerlike, bedagsame en hoflike verslagdoening lewend te hou;
om oor die toekoms te berig met 'n ingesteldheid van geloof en hoop;
'n toekomsverwagting in Suid-Afrika vir Afrikaans in die algemeen; en
Afrikaners in die besonder, te bevorder.
Dankie vir julle goeie diens aan die gemeenskap.
Maroela: die foto… Sarina is nie n JOHNSTON nie! Rerig?
En dan is daar mense wat se daar is geen hoop vir Afrikaans nie. Ek dink daar is sommer baie hoop, hier en in die buiteland!
Nou waarvoor is die vlag van die Congo daar. Is dit deel van Pretoria FM.
Dis Namibië se vlag….
Illa Conradie · 1 jaar gelede
Hoe hoor ek julle in die Kaap?
Nes ons in PTA, met jou ore.
Pretoria FM is al waarna ons luister. Altyd eerlik, positief, christelik en eg Afrikaans. Julle is inderdaad 'n lig in donker SA.
DSTV 887 audiokanaal
Ek verlang na Radio Pretoria
Ja Thys, ek verlang ook na Radio Pretoria want toe was hulle nog 'n UNIEKE radiostasie. Wanneer 'n mens na Radio Pretoria op die radio gesoek het kon 'n mens dadelik hoor jy is nou op Radio Pretoria ingeskakel want hulle het 'n unieke musiekkeuse gehad. Vandat hulle Pretoria FM geword het hulle die luisteraars in die ouderdomsgroep (50+) in die steek gelaat. Dit wil vir my voorkom asof Pretoria FM net musiek vir die jeug speel want hulle speel net die hededaagse gemors. Ek luister tevergeefs of hulle die musiek gaan speel van Rina Hugo, Ge Korsten, Bles Bridges, Jim Reeves ens. Wie wil nou heeldag na daardie "blermusiek" luister. Asseblief Pretoria FM julle het nog luisteraars wat graag na bogenoemde sangers se musiek wil luister. Julle het nie net die jeug wat na julle luister nie. Neem asseblief julle ouer luisteraars se musieksmaak in aanmerking by die opstel van die musiek wat julle bedags gaan speel want julle musiekkeuse laat veel te wense oor. Om die waarheid te se daar is GEEN radiostasie wat meer van bogenoemde sangers se musiek speel, dit sluit in Groot FM. Lekker FM en Bosveld Stereo.
Pretoria FM bring asb Tienie Mans se program "Wat u wil hoor" terug. Waarom is dit gestaak? Daar is geen soortgelyke program op die radio nie!!! Dit het perfek gepas op 'n Sondag laatmiddag. Ook het julle geen klassieke musiek programme gedurende die week nie. Hou asb Sondae oop vir klassieke en christelike musiek.